[{"text_idx": "#000001", "text": "La oktobran kajeron de La Ondo malfermas en la tria pag\u0302o artikolo de Peter Bala\u0301z\u030c pri la deka sinsekva esperantista partopreno en la c\u0302iujara Eu\u0306ropa Esperanto-Unio en la Ekonomia Forumo, kiu la 8-10an de septembro okazis en la pola urbo Krynica-Zdro\u0301j. Sur kelkaj sekvaj pag\u0302oj en la sekcio Eventoj sekvas raportoj pri vivo esperantista, interalie, pri la kongreso de SAT en Slovakio, pri la landaj kongresoj en Irano kaj Rumanio kaj aliaj kongresoj kaj renkontig\u0302oj."}, {"text_idx": "#000002", "text": "En la sekcio Tribuno oni povas legi pri la nova projekto de la grupo E@I Lernu la C\u0302eh\u0302an kaj pri la rilatoj inter Esperanto kaj kvakerismo. Enestas en la Tribuno tekstoj de du niaj kolumnistoj: Dafydd ab Iago en Vide el Bruselo rakontas pri la problemoj rilataj kun la klimata s\u0302ang\u0302ig\u0302o, kaj en la rubriko Vortoj de Komitatano Z temas pri la klopodado de TEJO sendependig\u0302i de UEA."}, {"text_idx": "#000003", "text": "Sur la kovrilo de la oktobra Ondo oni vidas interesan stratskulptaj\u0302on el Vladikavkaz, kaj pri c\u0302i tiu urbo, la iama c\u0302efurbo de Kau\u0306kazio, interese rakontas Vjac\u0302eslav Ivano kadre de nia nova rubriko Urboj de Ruslando, en kiu c\u0302i-jare jam estis prezentitaj Smolensko, Tobolsko kaj Rostovo-la Granda."}, {"text_idx": "#000004", "text": "C\u0302i-jare en la kleriga rubriko Nia trezoro de La Ondo de Esperanto Aleksander Korj\u0302enkov prezentas dek elstarajn gvidantojn de la Esperanto-movado. En la oktobra Ondo estas presita artikolo pri la legenda Andreo C\u0302e.\nEn la oktobra rubriko Lingvo aperis lingvaj respondoj de Alexander Shlafer, direktoro de la sekcio Lingva Konsultejo de la Akademio de Esperanto, kaj novaj demandoj pri la Zamenhofa Proverbaro de Jean-Luc Tortel (kaj respondoj de legantoj al pli fruaj demandoj)."}, {"text_idx": "#000008", "text": "En ARKONES komencig\u0302is la abonado por 2016, kaj trideko da c\u0302eestantoj pagis surloke siajn abonkotizojn. La Ondo de Esperanto estas abonebla en la tradicia (papera) formo kontrau\u0306 42 eu\u0306roj por la tuta jaro kaj kontrau\u0306 21 eu\u0306roj por jarduono. Ni proponas rabatojn por ekssovetiaj, orienteu\u0306ropaj, afrikaj, sudamerikaj kaj aziaj landoj. La elektronika jarabono por la tuta jaro kostas nur 15 eu\u0306rojn."}, {"text_idx": "#000011", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}]